Go Ara

Go Ara (lahir 11 Februari 1990) ialah seorang pelakon dan model wanita Korea Selatan.

Kehidupan awal
Go lahir di Jinju, Gyeongsang Selatan, Korea Selatan. Pada usia muda, beliau kerap berpindah di sekitar Korea kerana bapa beliau merupakan seorang askar. Ketika belajar di sekolah tinggi junior, beliau telah disyorkan oleh seorang rakan untuk menjalani ujibakat bersama agensi hiburan, SM Entertainment. Pada tahun 2003, beliau memenangi Pertandingan Model Remaja SM Entertainment. Selepas menyertai SM Entertainment, beliau mula berlatih bersama pelatih lain di syarikat tersebut dalam bidang lakonan, nyanyian dan tarian.

Kerjaya
2003–2007
Go dipilih untuk melakonkan watak wanita utama, Lee Ok-rim di dalam drama KBS tahun 2003, Sharp #1. Beliau menyambung wataknya di dalam sekuel tahun 2005, Sharp #2. Go kemudiannya membintangi drama SBS tahun 2006, Snow Flower bersama-sama Kim Hee-ae. Persembahan lakonannya sebagai Yoo Da-mi membolehkan beliau untuk memenangi beberapa anugerah pada tahun berikutnya.

Filem pertama Go merupakan filem Jepun berbajet besar, Genghis Khan: To the Ends of the Earth and Sea yang juga ditayangkan di Jepun dan Hong Kong. Beliau melakonkan watak Khulan selepas dipilih daripada lebih 40,000 peserta ujibakat. Filem ini ditayangkan di pelbagai festival filem termasuk Festival Filem Cannes, Festival Filem Antarabangsa Moscow, Festival Filem Golden Orange Antalya 2007 dan Festival Filem Dunia Bangkok ke–5. Go kemudiannya dipilih untuk berlakon di dalam sebuah lagi filem Jepun, Dance Subaru oleh kerana kefasihannya di dalam bahasa ini.

2008–2012
Pada tahun 2008, beliau telah dipilih untuk berlakon di dalam drama MBC, Who Are You? dimana beliau berlakon bersama-sama Yoon Kye-sang. Walaupun rating tontonan yang rendah di Korea, drama ini menarik pehatian peminat antarabangsa sekaligus meningkatkan status Gelombang Korea beliau. Beliau kemudiannya membuat penampilan di dalam drama bersiri Jepun, Karei naru Spy.

Pada tahun 2009, beliau telah dipilih untuk berlakon di dalam drama MBC, Heading to the Ground yang juga dibintangi penyanyi, Jung Yunho dari DBSK. Pada tahun 2011, Go membuat penampilan pertamanya di dalam filem tempatan, Pacemaker dimana beliau menaikkan berat sebanyak 5kg untuk melakonkan watak seorang atlet lompat bergalah yang mewakili Korea Selatan. Beliau kemudiannya menunjukkan bakat nyanyiannya di dalam filem tahun 2012, Papa.

2013–sekarang
Pada tahun 2013, populariti Go terus meningkat selepas muncul di dalam drama nostalgik, Reply 1994. Untuk melakonkan watak Sung Na-jung, beliau memotong rambutnya dan meningkatkan berat badan sebanyak 18 paun. Ketika ramai yang ragu-ragu terhadap pemilihan beliau ketika kali pertama diumumkan, penonton kemudiannya memuji persembahan lakonan Go dalam drama ini. Drama ini mencapai rating tontonan yang tinggi dan membantu melonjakkan kerjaya Go. Beliau menerima pencalonan Pelakon Wanita Terbaik di Anugerah Seni Baeksang dan Anugerah Bintang APAN.

Beliau kemudiannya melakonkan watak detektif di dalam drama polis tahun 2014, You're All Surrounded bersama-sama Lee Seung-gi. Pada tahun 2015, Go membintangi bersama Yoo Seung-ho di dalam filem romantik era Joseon, The Magician. Ia disusuli dengan watak utama di dalam filem neo-noir, Phantom Detective yang juga dibintangi Lee Je-hoon sebagai Hong Gil-dong.

Pada tahun 2016, Go membintangi sebagai watak utama bersama Park Seo-joon di dalam drama Hwarang: The Poet Warrior Youth. Pada tahun yang sama, beliau meninggalkan SM Entertainment selepas 13 tahun dan menyertai Artist Company pada bulan Januari 2017. Pada tahun 2017, Go telah dipilih untuk berlakon di dalam drama fantasi thriller, Black bersama-sama Song Seung-heon.

Pada tahun 2018, Go membintangi drama Ms. Hammurabi bersama Kim Myung-soo.

Filemografi

Filem
 Tahun Tajuk Peranan2007Genghis Khan: To the Ends of the Earth and SeaKhulan2009Dance, Subaru!Liz Park2011PacemakerYoo Ji-won2012PapaJune2015Joseon MagicianPuteri Cheongmyeong2016Phantom DetectivePresiden Hwang 

Drama
 Tahun Tajuk Peranan Saluran2003Sharp 1 Lee Ok-rimKBS22005Sharp 2 2006Snow Flower Yoo Da-miSBS2008Who Are You? Son Young-inMBC2009Karei naru SpyShin Yoon-ah (kameo, episod 3)NTVHeading to the GroundKang Hae-binMBC2013Reply 1994Sung Na-jungtvN2014You're All Surrounded Eo Soo-sunSBS2015The Producers Diri sendiri (kameo, episod 8)KBS22016Hwarang: The Poet Warrior Youth Aro2017BlackKang Ha-ramOCN2018Ms. HammurabiParkcha Oh-reumJTBC 

Penampilan video muzik
TahunTajukPenyanyiAlbum 2004 "Hug" TVXQ Tri-Angle 2006 "La'Tale"  2008 "Innocent Blue" Mink  2011 "Before U Go" TVXQ Keep Your Head Down "Juliette" (versi Jepun) SHINee The First 2015 "A Million Pieces" Cho Kyuhyun Again, When Fall Comes

Diskografi
TahunTajukAlbum 2012 "Now"OST Papa  "Little Girl Dreams" 2013 "Start" OST Reply 1994

Anugerah dan pencalonan
TahunAnugerahKategoriKerjaKeputusan 2003 Pertandingan Model Remaja SM Entertainment ke–5    2004 Anugerah Drama KBS Pelakon Muda Wanita Terbaik  Sharp #1  2006 Anugerah Drama SBS Anugerah Bintang Baru Snow Flower 2007 Anugerah Seni Baeksang ke–43 Pelakon Baru Wanita Terbaik (TV)  Anugerah Pilihan 20 Mnet  Gadis Barbie    Anugerah Bintang Terbaik André Kim Anugerah Bintang Baru   2008 Anugerah Drama MBC  Pelakon Baru Wanita Terbaik  Who Are You?  2010 Anugerah Seni Baeksang ke–46 Pelakon Wanita Paling Popular (TV) Heading to the Ground 2012 Anugerah Seni Baeksang ke–48 Pelakon Baru Wanita Terbaik (Filem)Papa  Anugerah Filem Buil ke–21 Pelakon Baru Wanita Terbaik   Anugerah Grand Bell ke–49 Pelakon Baru Wanita Terbaik  Pacemaker  Anugerah Filem Blue Dragon ke–33 Pelakon Baru Wanita Terbaik  Papa 2014Anugerah Seni Baeksang ke–50 Pelakon Wanita Terbaik (TV)Reply 1994   Pelakon Wanita Paling Popular (TV)   Anugerah Style Icon ke–7 10 Teratas Style Icon   Anugerah Bintang APAN ke–3 	 Anugerah Kecemerlangan, Pelakon Wanita di dalam Minisiri Reply 1994  Anugerah Drama SBS  Anugerah Kecemerlangan, Pelakon Wanita di dalam Drama Istimewa  You're All Surrounded  2016Anugerah tvN10   Dibuat di tvN, Pelakon Wanita di dalam Drama Reply 1994  Anugerah Ciuman Terbaik, bersama Jung Woo Reply 1994  Anugerah Persatuan Pelakon Filem Korea  Anugerah Populariti Phantom Detective   2017 Anugerah Drama KBS  Anugerah Kecemerlangan, Pelakon Wanita di dalam Drama Pertengahan Panjang Hwarang: The Poet Warrior Youth 2018Anugerah Bintang APAN ke–6 Anugerah Kecemerlangan, Pelakon Wanita di dalam Minisiri Ms. Hammurabi 

Rujukan

Pautan luar



Kategori:Kelahiran 1990
Kategori:Orang hidup
Kategori:Pelakon wanita Korea Selatan
Kategori:Model wanita Korea Selatan